Фоат Нуретдинов

Фоат Шәйхетдин улы Нуретдинов (1938 елның 1 ноябре, Нарат-Елга, Чистай районы, Татарстан АССР, ССРБ) — җиңел атлетика буенча совет һәм Россия тренеры. ССРБ спорт мастеры (1968). ССРБның атказанган тренеры (1991).

 Тормыш юлы 
Фоат Нуретдинов 1938 елның 1 ноябрендә Татарстан АССРның Чистай районы Нарат-Елга авылында туа. Ун төрле ярыш белән шөгыльләнгән. ТАССР Чемпионы (1959—1965). 1963 елда Казан дәүләт педагогика институтының физик тәрбия факультетын тәмамлый.

1965 елдан башлап ШВСМ җиңел атлетика буенча тренеры һәм Кургандагы «Труд» ирекле спорт җәмгыяте өлкә советының өлкән тренеры булып эшли. 1975 елда Яр Чаллыга күчеп килә, анда «КАМАЗ» спорт клубының 3 нче балалар-яшүсмерләр спорт мәктәбе директоры булып эшли башлый. 1979 елда «Төзүче» стадионы директоры вазыйфасына күченә, анда 1981 елга кадәр эшли, аннары шәһәрнең төрле спорт оешмаларында тренер була. 1985—1992 елларда Татарстан Республикасы ЦСК спорт комитетының тренеры була. 1989 елдан 1997 елга кадәр Татарстан Республикасының физик культура, спорт һәм туризм комитеты каршындагы Җиңел атлетика федерациясен җитәкли.

1992 елдан 2004 елга кадәр Волгоград физик культура институтының Яр Чаллы филиалында — Кама физик культура институтында эшли. Башта өлкән укытучы, ә 1995 елдан — җиңел атлетика кафедрасы доценты. 2004 елдан башлап «Дельфин» балалар-яшүсмерләр физик әзерлек клубының өстәмә белем бирү педагогы булып эшлиНурутдинов Фоат Шайхутдинович.

Нуретдинов тәрбияләнүчеләре арасында иң югары нәтиҗәләргә аның кызы Лилия ирешә — 1992 елгы Олимпия чемпионы, 1991 елгы дөнья чемпионыЛилия Нурутдинова: Свою медаль я получила только через год!.

 Бүләкләр һәм мактаулы исемнәр 

 «РСФСРның атказанган тренеры» мактаулы исеме (1990).
 «ССРБның атказанган тренеры» мактаулы исеме (1991).
 «Россия дәүләт комитеты спортына 80 ел» медале (2003).

 Искәрмәләр 

Төркем:ССРБ атказанган тренерлары
Төркем:Чистай районында туганнар
Төркем:Википедия:Замандашлар биографиясе
Төркем:1938 елда туганнар
Төркем:1 ноябрь көнне туганнар